Legal Document

Category: 1012

Text:
9. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΕΣΩΤΕΡΙΚΩΝ  ΚΑΙ ΟΙΚΟΝΟΜΙΚΩΝ Αριθ.320 της 2/25 Ιαν.1957 Περί αυξήσεως των υπό του Τ.Α.Δ.Κ.Υ., χορηγουμένων μηνιαίων βοηθημάτων. Εν όψει του Νόμ.1726/44 «περί τροποποιήσεως, συμπληρώσεως και κωδικοποιήσεως των περί του Ταμείου Ασφαλίσεως δημοτικών και κοινοτικών υπαλλήλων ισχυουσών διατάξεων», της παρ.5 του άρθρ.33 του Νόμ.1974/1952 «περί τροποποιήσεως και συμπληρώσεως των ισχυουσών διατάξεων περί απονομής συντάξεων εις τους υπαλλήλους δήμων και κοινοτήτων» κλπ. Αυξάνομεν το εις τους κατά τας κειμένας διατάξεις δικαιούχους, καταβαλλόμενον υπό του Τ.Α.Δ.Κ.Υ. μηνιαίον ισόβιον βοήθημα, από του τριακοσιοπεντηκονταπλασίου (350), εις το τετρακοσιαπλάσιον (400) του βασικού τούτου, υπό τον όρον οτι, δια της αυξήσεως ταύτης, το εν λόγω βοήθημα, μετά της τυχόν παρεχομένης υπό του ιδίου Ταμείου συντάξεως, δεν υπερβαίνει το 80% των τακτικών αποδοχών, ας θα ελάμβανεν έκαστος δικαιούχος εάν εξηκολούθει εργαζόμενος. Η παρούσα ισχύει από της 1ης επομένου του καθ’ ον υπογράφεται μηνός και δημοσιευθήσεται δια της Εφημερίδος της Κυβερνήσεως. 3.Β.δ.6-9 Ταμείο Ασφαλ. Δημοτ. και Κοινοτ. Υπαλλήλων